ປາກິສຖານ ປະຕິເສດ ບໍ່ຮັບຜົນການສືບສວນ ຂອງສະຫະລັດ
ປາກິສຖານ ໄດ້ປະຕິເສດ ບໍ່ຍອມຮັບຜົນການສືບສວນ ຂອງສະຫະລັດ ກ່ຽວກັບການໂຈມຕີ ຢູ່ບໍລິເວນຊາຍແດນ.
ກອງທັບປາກິສຖານໄດ້ປະຕິເສດບໍ່ຍອມຮັບເອົາຜົນການສືບສວນຂອງສະຫະລັດກ່ຽວກັບ ການໂຈມຕີໃນເດືອນແລ້ວຂອງກຳລັງປະສົມທີ່ເຮັດໃຫ້ທະຫານປາກິສຖານ 24 ຄົນເສຍ ຊີວິດຢູ່ດ່ານຊາຍແດນຂອງປາກິສຖານຕິດກັບອັຟການິສຖານນັ້ນ ກອງທັບປາກິສຖານ ກ່າວໃນວັນສຸກມື້ນີ້ວ່າ ຜົນຂອງການສືບສວນທີ່ວ່ານີ້ແມ່ນຍັງຂາດ ຄວາມຈິງ ແລະວ່າ ຕົນຈະໃຫ້ຄຳຕອບທີ່ລະອຽດເວລາໃດທີ່ຕົນໄດ້ຮັບລາຍງານຢ່າງເປັນ ທາງການແລ້ວ ໃນວັນພະຫັດວານນີ້ ເຈົ້າໜ້າທີ່ກະຊວງປ້ອງກັນປະເທດສະຫະລັດໄດ້ຖິ້ມໂທດໃສ່ການປະ ສານງານທີ່ບໍ່ພຽງພໍ ທັງຂອງກຳລັງຂອງປາກິສຖານແລະກຳລັງສະຫະລັດ ໃນການໂຈມຕີ ທີ່ມີຂຶ້ນໃນເດືອນແລ້ວ ພົນຈັດຕະວາ Stephen Clark ນາຍທະຫານຈາກກອງທັບອາກາດສະຫະລັດ ທີ່ເປັນ ຫົວໜ້າໃນການສືບສວນກ່າວວ່າ ການຂາດຄວາມໄວ້ເນື້ອເຊື່ອໃຈທີ່ຍັງປົກຄຸມລະຫວ່າງ ປະເທດທັງສອງເປັນອຸບປະສັກຂັດຂວາງບໍ່ໃຫ້ອີກຝ່າຍນຶ່ງໄດ້ຮັບຂໍ້ມູນທີ່ສະເພາະເຈາະຈົງ ກ່ຽວກັບກຳລັງທະຫານແລະສະຖານທີ່ໆມີການສູ້ລົບເກີດຂຶ້ນ ທ່ານ George Little ໂຄສົກຂອງທຳນຽບຫ້າແຈກ່າວວ່າ ການສືບສວນພົບວ່າກຳລັງ ຂອງສະຫະລັດ ອີງຕາມຂໍ້ມູນທີ່ພວກເຂົາເຈົ້າມີໃນເວລານັ້ນໄດ້ທຳການປ້ອງກັນໂຕແລະ ໃຊ້ກຳລັງທີ່ເໝາະສົມຕອບໂຕ້ຫຼັງຈາກພວກເຂົາເຈົ້າໄດ້ຖືກຍິງໂຈມຕີ ທ່ານເວົ້າວ່າ ນາຍທະຫານອະເມຣິກັນ ໄດ້ແຈ້ງຂໍ້ມູນແຜນທີ່ໆບໍ່ຖືກຕ້ອງໃຫ້ແກ່ຝ່າຍປາ ກິສຖານຊາບ ຊຶ່ງພາໃຫ້ມີການເຂົ້າໃຈຜິດກ່ຽວກັບທີ່ຕັ້ງຂອງດ່ານກວດທະຫານປາກິສ ຖານໃນບໍລິເວນຊາຍແດນ ທ່ານເວົ້າວ່າ ດ້ວຍເຫດນັ້ນພ້ອມໆກັບຊ່ອງຫວ່າງອື່ນໆໃນ ດ້ານຂໍ້ມູນກ່ຽວກັບການເຄື່ອນໄຫວ ແລະທີ່ຕັ້ງຂອງກຳລັງຕ່າງໆຂອງທັງສອງຝ່າຍ ມີ ສ່ວນພາໃຫ້ເກີດເຫດການທີ່ໜ້າສະຫຼົດໃຈດັ່ງກ່າວ ແຕ່ການສືບສວນໃນຄັ້ງນີ້ພົບວ່າ ກຳລັງສະຫະລັດບໍ່ໄດ້ມີຄວາມຕັ້ງໃຈເລິຍທີ່ຈະໂຈມຕີ ເປົ້າໝາຍທາງທະຫານຂອງປາກິສຖານ ກະຊວງປ້ອງກັນປະເທດສະຫະລັດໄດ້ສະແດງຄວາມເສຍໃຈເປັນທີ່ສຸດແລະຄວາມເສົ້າ ສະຫຼົດໃຈຢ່າງແທ້ຈິງກ່ຽວກັບເຫດຮ້າຍທີ່ເກີດຂຶ້ນໃນຄັ້ງນີ້ແຕ່ກໍບໍ່ເຖິງຂັ້ນທີ່ຝ່າຍປາກິສ ຖານຮຽກຮ້ອງຄືໃຫ້ຂໍຂະມາໂທດໂດຍເຕັມນັ້ນ ປາກິສຖານໄດ້ປະຕິເສດບໍ່ຍອມໃຫ້ການຮ່ວມມືໃນການສືບສວນກ່ຽວກັບເລື່ອງນີ້ ເຈົ້າ ໜ້າທີ່ທຳນຽບຫ້າແຈກ່າວໃນວັນພະຫັດວານນີ້ວ່າ ໄດ້ມີການສົ່ງລາຍງານກ່ຽວກັບຜົນ ຂອງການສືບສວນຂອງກອງທັບສະຫະລັດໄປໃຫ້ຜູ້ບັນຊາການກອງທັບບົກປາກິສຖານ ນາຍພົນແອັສແຟັກ ກາຢານີແລ້ວ